Slovenský CB rádioklub

4 ročné obdobia - zima
2025-12-20 00:00 - 2025-12-21 23:59 (Europe/Paris) | CZE + SVK

Stretnutie Trenčianska Teplá
2025-12-27 08:00 - 13:00 (Europe/Paris) | Dobrá
Oblastný CB rádioklub Stredné Považie pozýva všetkých priaznivcov rádioamatérskeho vysielania vo všetkých pásmach na stretnutie v Trenčianskej Teplej, ms. časť Dobrá, ktoré sa uskutoční v budove starej školy v sobotu 27. decembra 2025 od 8:00 do 13:00 h
Veríme, že sa budete cítiť dobre v kruhu svojich známych a priateľov, vymeníte si skúsenosti, dobre nakúpite, ešte lepšie predáte. Určite na vás nezabudneme s bufetom, to predsa k našej burze neodmysliteľne patrí. Nezabudnite oznámiť aj ďalším svojim známym, aby taktiež zavítali medzi nás. Tešíme sa na všetkých, skalných aj nových návštevníkov.
Tohtoročné motto: Predaj čo môžeš

Zimný CB Závod 2026
2026-01-10 12:00 - 2026-01-11 12:00 (Europe/Paris)
Novú CB sezónu odštartuje klasicky Zimný CB Závod.

TuTofka SSB - I. kolo
2026-02-21 12:00 - 2026-02-22 12:00 (Europe/Paris) | CZE + SVK
Cieľom súťaže je propagácia a šírenie aktivít v CB pásme podľa platného Všeobecného povolenia. Súťaž bude prebiehať výhradne SSB modulácii, pre CB pásmo je to horná postranné pásmo USB.
Kompletné propozície a ďalšie info na webstránke organizátora.

Štyri ročné obdobia
2026-03-21 00:00 - 2026-03-22 23:59 (Europe/Paris) | CZE + SVK
Vzhľadom na možnosti CB – od pelendreku, cez protiváhu, drôtovku… až po smerovku na stožiari je veľmi zložité skritne upresniť kategórie. Vyberte si kategóriu, na ktorú sa najviac cítite
Info na webe organizátora.

CB stretnutie Remata
2026-04-24 16:00 - 2026-04-25 15:00 (Europe/Bratislava) | Chata Poniklec, REMATA, Remata, Ráztočno
Slovenský CB rádioklub pozýva svojich členov, ako aj ostatných užívateľov rádioových vĺn na tradičné CB stretnutie Remata, ktoré sa uskutoční v dňoch 24. a 25. apríl 2026 (piatok a sobota). Piatkový voľný program a priateľské rozhovory vystrieda sobotná členská schôdza SCBR so začiatkom o 10. hodine.
Program výročnej členskej schôdze:

Otvorenie
Schválenie programu VČS
Voľba predsedajúceho a zapisovateľa VČS
Zmena vnútorných dokumentov SCBR
Spolupráca SCBR s ECBF
Správa o činnosti SCBR
Plánované aktivity SCBR
Správa KRK o kontrole hospodárenia SCBR
Ocenenie Cébečkár roka
Vyhlásenie výsledkov súťaží
Diskusia
Záver

Po skončení VČS bude program pokračovať spoločným fotografovaním, žrebovaním tomboly a prednáškou o expedícii PJ6Y (Saba Island)
Zároveň už teraz ponúkame priestor v diskusii. V nej môže vystúpiť ktokoľvek a prezentovať činnosť súvisiacu s CB alebo PMR pásmom. Osvedčený program doplnia burza rádiotechniky a príslušenstva. Výborná kuchyňa a bar budú k dispozícii. Kým si tatko cébečkár pokecá s CB kamarátmi, manželku s deťmi potešia aj krátke vychádzky do okolia. A samozrejme sa potešíme aj vašim príspevkom do tomboly.
Záujemcovia o ubytovanie môžu rezerváciu uskutočniť telefonicky na 0902 500 900 (Chata Poniklec). Kto bude mať záujem o obed, môže si ho zakúpiť pri prezentácii.

Éter bez hraníc
2026-05-23 18:00 - 2026-05-24 08:00 (Europe/Paris) | CZE + SVK
Memoriál Milana 42
najobľúbenejšia CB súťaž na Slovensku aj v Česku. Prihlasovanie aj propozície na webstránke (link nižšie)

4 ročné obdobia - leto
2026-06-20 00:00 - 23:59 (Europe/Paris) | CZE + SVK

Stretnutie Jankov Vŕšok (náhrada za Rakovice)
2026-06-20 07:30 - 13:00 (Europe/Paris) | Jankov Vŕšok, Uhrovec, 956 41, Slovakia (Slovak Republic)
Oblastný CB rádioklub Stredné Považie Vás pozýva na stretnutie rádioamatérov a priaznivcov CB, PMR vysielania, ktoré sa uskutoční na Jankovom vŕšku v Strážovských vrchoch. Jankov Vŕšok sa nachádza nad obcou Uhrovec (JN98ER). Stretnutie sa uskutoční 20. júna 2026 od 7,30 do 18,00 h.
Na stretnutie je možné prísť už v piatok 19.6.2026, ak si zabezpečíte ubytovanie. Príďte sa stretnúť s priateľmi, vymeniť si skúsenosti a zároveň môžete zakúpiť, alebo predať rádioamatérsky materiál a zaujímavosti. V hlavnej budove sa môžete občerstviť, alebo si dať voňavú kávičku a v reštaurácii si objednať obed.
Na Jankovom Vŕšku môžete zažiť množstvo zážitkov podľa vlastného výberu. Vstup do areálu je povolený aj s vozidlom, preto dbajte na pokyny, ktoré dostanete na zaparkovanie a riaďte sa nimi. Záujemcovia o predaj na burze to oznámia pri vstupe do areálu a tam dostanú všetky potrebné informácie. Je zakázané predávať nebezpečný tovar, zakázaný tovar ako aj tovar ktorého predaj reguluje zákon. Burza bude prebiehať na parkovisku pred hotelom vo vyhradenom priestore.
Tešíme sa na Vás na novom mieste a dúfame, že sa budete cítiť dobre !
Miesto stretnutia: na Google Maps

MDD CB závod
2026-06-20 14:00 - 18:00 (Europe/Paris) | CZE + SVK
Pozývame vás na 5. ročník MDD CB závodu, ktorého myšlienkou je prilákať k operátorskej činnosti čo najviac detí. Všetky potrebné informácie nájdete v sekcii MDD CB závodu. Tešíme sa na vašu účasť.

Fair Play CB závod
2026-06-20 18:00 - 2026-06-21 04:00 (Europe/Paris) | CZE + SVK

CB/PMR/HAM stretnutie BANKOV
2026-06-27 10:00 - 20:00 (Europe/Paris) | Horný Bankov (Košice), Bankov 1360, Košice Sever, 04001, Slovenská republika
Milí priatelia, pozývame vás na v poradí 5. ročník stretnutia Bankov. Stretnutie sa koná tradične vo vonkajšom prostredí, aby sme mali možnosť vysielacieho pracoviska, kde vieme našu činnosť demonštrovať nielen pre nás, ale aj pre širokú verejnosť. Taktiež bude možné predávať svoje zariadenia/antény formou burzy. Čas stretnutia je dlhší, aby sa k nám mal šancu pripojiť hocikto z akéhokoľvek kúta Slovenska. Na stretnutie je možné dostať sa ako autom (záchytné parkovisko pre cca 50 vozidiel), tak aj MHD (zo železničnej stanice linkou 29, prestup na zastávke Mier na linku 14 smer Horný Bankov).
Koordinačné kanály pre stretnutie budú CB 17, PMR 3 a HAM frekvencia 145.575 MHz.

Letní polní den CZ
2026-07-25 19:00 - 2026-07-26 05:00 (Europe/Paris) | CZE + SVK

Tutofka SSB - II. kolo
2026-08-08 12:00 - 2026-08-09 12:00 (Europe/Paris) | CZE + SVK

Slovenský CB poľný deň
2026-08-08 17:00 - 2026-08-09 09:00 (Europe/Paris) | SVK, Slovenská republika

TuTofka SSB - III. kolo
2026-11-07 12:00 - 2026-11-08 12:00 (Europe/Paris) | CZE + SVK

Stretnutie SCBR Remata - Memoriál Dušana Gahéra
2027-04-23 17:00 - 2027-04-24 23:00 (Europe/Paris)
Informácie : Nautilus Handlová SK-051 – 0903/804 173 lubo@cbone.sk
